Document ID: 32010D0134

SKLEP KOMISIJE
z dne 1. marca 2010
o spremembi Odločbe 2006/473/ES v zvezi s priznanjem, da kontinentalna Avstralija ni okužena z bakterijo Xanthomonas campestris (vsi sevi, patogeni za rod Citrus)
(notificirano pod dokumentarno številko C(2010) 1063)
(2010/134/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti točke 16.2 oddelka I dela A Priloge IV k Direktivi,
ob upoštevanju naslednjega:
(1)
V Odločbi Komisije 2006/473/ES z dne 5. julija 2006 o priznanju določenih tretjih držav in določenih območij tretjih držav kot neokuženih z vrstami Xanthomonas campestris (vsi sevi, patogeni za rod Citrus), Cercospora angolensis Carv. et Mendes in Guignardia citricarpa Kiely (vsi sevi, patogeni za rod Citrus) (2) so območja v Avstraliji Novi južni Wales, Južna Avstralija in Viktorija priznana kot neokužena z bakterijo Xanthomonas campestris (vsi sevi, patogeni za rod Citrus).
(2)
Avstralija je predložila podrobne tehnične podatke na podlagi rezultatov programov za obvladovanje in izkoreninjenje bolezni ter večletnih uradnih raziskav, ki dokazujejo, da je bil izbruh bakterije Xanthomonas campestris na območju Queensland uspešno izkoreninjen ter da sta območji Severni teritorij in Zahodna Avstralija neokuženi z bakterijo Xanthomonas campestris. Zato je treba priznati, da vsa območja kontinentalne Avstralije, kjer se pridelujejo citrusi, niso okužena s tem škodljivim organizmom.
(3)
Odločbo 2006/473/ES je zato treba ustrezno spremeniti.
(4)
Ukrepi, predvideni s tem sklepom, so v skladu z mnenjem Stalnega odbora za zdravstveno varstvo rastlin -
SPREJELA NASLEDNJI SKLEP:
Člen 1
Točka (a) člena 1(2) Odločbe 2006/473/ES se nadomesti z naslednjim:
„(a)
Avstralija: Novi južni Wales, Severni teritorij, Queensland, Južna Avstralija, Viktorija in Zahodna Avstralija;“.
Člen 2
Ta sklep je naslovljen na države članice.
V Bruslju, 1. marca 2010

Labels: 18
16
17
6